

Маг1ил г1оралги т1ун ах1и баниги,

Г1инкъаб рак1 бугезда гьеб раг1уларо.

Гьардолел дур кверал цере ккуниги,

Иман бец1лъаразда бихьулищ канлъи?

Кинан бицаниги дир гьудулзаби,

Гьаб ракьалда рагъал кида т1аг1арал?

Т1оцебе Къабилгун Гьабил кьаллъараб,

Бидул такъсиралъе байбихьи лъураб.

Лъуг1ич1о балагьал, ч1ван ралел васал,

Ч1ег1ер бараб рат1лилъ къорол руччаби,

Лъуг1ич1о хиянат, гьереси, ц1огь-рек1к1,

Ракьалда рит1ухълъи кида бук1араб?!

Кинан бук1аниги къварилъи ч1валеб,

Ч1аголъи ракьалда рокьулъ т1егьала

Хириял г1агарал аск1ор ккаразде,

Рик1к1ад ругониги рек1елъ ругезде.

Гьелъулъ буго канлъи, кунч1и берцинлъи,

Божилъи бач1унеб г1ат1илъиялде

Гьелъулъ буго маг1на дур г1умруялъул,

Г1ащикъаб рек1елъан , бук1иниселде.

Х.Т.